
VIEŠOSIOS ĮSTAIGOS „EKOAGROS“ ŠVIEČIAMOSIOS INTERNETO SVETAINĖS EKOLINK.LT PRIVATUMO POLITIKA 
PO-11

I SKYRIUS
BENDROSIOS NUOSTATOS

1. Interneto svetainę ekolink.lt (https://ekolink.lt/) administruoja VšĮ „Ekoagros“, juridinio asmens kodas 259925770, buveinės adresas Laisvės al. 67, Kaunas (toliau – „Ekoagros“ arba Duomenų valdytojas).
2. Ši Viešosios įstaigos „Ekoagros“ šviečiamosios interneto svetainės ekolink.lt privatumo politika (toliau – Privatumo politika) skirta informuoti ekolink.lt lankytojus ir svetainėje skelbiamų renginių bei iniciatyvų dalyvius apie asmens duomenų tvarkymą naudojantis svetaine, registruojantis į renginius ar teikiant informaciją apie dalyvavimą kitose iniciatyvose.
3. Visos bendrosios VšĮ „Ekoagros“ asmens duomenų tvarkymo nuostatos pateikiamos VšĮ „Ekoagros“ interneto svetainės www.ekoagros.lt skiltyje „Asmens duomenų apsauga“.

II SKYRIUS
REGISTRACIJA Į RENGINIUS IR DALYVAVIMAS INICIATYVOSE

4. Registruojantis į ekolink.lt skelbiamus renginius, įskaitant „EKOlink“ konferenciją, ar teikiant informaciją apie dalyvavimą kitose iniciatyvose, pavyzdžiui, Ekologijos savaitėje, gali būti tvarkomi registracijos ar dalyvavimo formoje pateikti asmens duomenys.
5. Priklausomai nuo konkretaus renginio ar iniciatyvos, gali būti tvarkomi vardas, pavardė, elektroninio pašto adresas, telefono numeris, atstovaujama organizacija, ūkis ar įmonė ir kita paties asmens pateikta informacija, reikalinga konkrečiai registracijai ar iniciatyvai administruoti.
6. Asmens duomenys tvarkomi registracijos, dalyvavimo administravimo, susisiekimo su dalyviais ir su konkrečiu renginiu ar iniciatyva susijusios informacijos pateikimo tikslais.
7. Registracijai ir informacijai pateikti gali būti naudojamos trečiųjų šalių paslaugos, pavyzdžiui, „Google Forms“. Tokiu atveju duomenys gali būti tvarkomi ir šių paslaugų teikėjų informacinėse sistemose.
8. Duomenys saugomi ne ilgiau, negu būtina konkrečios registracijos ar iniciatyvos tikslams pasiekti. Kai konkrečioje registracijos ar dalyvavimo formoje nurodomas duomenų saugojimo terminas, taikomas joje nurodytas terminas. „EKOlink 2026“ konferencijos registracijos duomenys saugomi 3 mėnesius po konferencijos, po to ištrinami.

III SKYRIUS
FOTOGRAFAVIMAS, FILMAVIMAS IR RENGINIŲ VIEŠINIMAS

9. Ekolink.lt skelbiamų renginių metu gali būti fotografuojama, filmuojama ir (ar) vykdoma tiesioginė transliacija.
10. Renginių nuotraukos ir vaizdo įrašai gali būti skelbiami organizatorių interneto svetainėse, socialiniuose tinkluose ir kituose komunikacijos kanaluose renginių viešinimo ir informavimo tikslais.
11. Kai renginio metu fotografuojama, filmuojama ar vykdoma tiesioginė transliacija, apie tai dalyviai informuojami iš anksto.

IV SKYRIUS
SVETAINĖS LANKYMO DUOMENYS IR SLAPUKAI

12. Lankantis ekolink.lt gali būti naudojami slapukai ir panašios technologijos. Informacija apie jų paskirtį, naudojamus slapukus, jų galiojimo laiką ir pasirinkimų valdymą pateikiama ekolink.lt slapukų naudojimo taisyklėse.

V SKYRIUS
JŪSŲ TEISĖS IR KONTAKTAI

13. Jūs turite teisę susipažinti su savo asmens duomenimis, prašyti juos ištaisyti ar ištrinti, apriboti jų tvarkymą, nesutikti su duomenų tvarkymu ir įgyvendinti kitas 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrajame duomenų apsaugos reglamente), nustatytas teises.
14. Išsami informacija apie VšĮ „Ekoagros“ vykdomą asmens duomenų tvarkymą, duomenų subjektų teises ir jų įgyvendinimo tvarką bei duomenų apsaugos pareigūno kontaktinė informacija pateikiama VšĮ „Ekoagros“ interneto svetainės www.ekoagros.lt skiltyje „Asmens duomenų apsauga“.
15. Taip pat svetainės lankytojai dėl asmens duomenų tvarkymo turi teisę kreiptis į Valstybinę duomenų apsaugos inspekciją.

